ซันโย ประกาศขึ้นแท่นผู้นำใน3ปี
ซันโย ประกาศขึ้นแท่นผู้นำตลาดกลุ่มเครื่องเย็นในประเทศ ภายใน 3 ปี ด้วยส่วนแบ่งตลาดมากกว่า 50 %เบียดผู้นำตลาดอินเตอร์คู ตกอันดับ
11 ก.พ. 2553

ซันโย ประกาศขึ้นแท่นผู้นำตลาดกลุ่มเครื่องเย็นในประเทศ ภายใน 3 ปี ด้วยส่วนแบ่งตลาดมากกว่า 50 %เบียดผู้นำตลาดอินเตอร์คู ตกอันดับ
นายสุพจน์ วิรัตน์โยสินทร์ รองผู้จัดการใหญ่ บริษัทซันโย (ไทยแลนด์) เปิดเผยว่า บริษัทตั้งเป้าจะขึ้นแท่นเป็นผู้นำตลาดกลุ่มเครื่องเย็นในประเทศให้ได้ภายใน 3 ปี ด้วยส่วนแบ่งตลาดมากกว่า 50 %  โดยในปีนี้บริษัทตั้งเป้าเติบโตที่ 15% จากรายได้รวม 2.8 พันล้านบาทจากปีที่ผ่านมาด้วย3ปัจจัยหลัก คือ 1.การขยายตลาดไปสู่กลุ่มพาณิชย์ 2.ตลาดรวมเครื่องเย็นขยายตัวไม่ต่ำกว่า 10 % และ 3. มีกิจกรรมระดับโลก
อย่างไรก็ตาม ภาพรวมกลุ่มธุรกิจเครื่องเย็น (Cold Chain) และสินค้าเพื่อการพาณิชย์ ในปีที่ผ่านมาตลาดมีการเติบโตขึ้นเล็กน้อย แม้เผชิญปัญหาและอุปสรรคจากสภาวะเศรษฐกิจโลก รวมถึงการเมืองภายในประเทศ ส่วนยอดจำหน่ายสินค้าของบริษัทในกลุ่มนี้ถือว่าเป็นไปตามเป้าหมาย จากผลสรุปตัวเลขยอดขายปี 2552 ยอดจำหน่ายอยู่ที่ 550 ล้านบาท เติบโตเพิ่มขึ้นเฉลี่ย 28% เมื่อเทียบกับช่วงปี 2551 ส่วนแบ่งตลาดอยู่ที่ 17% ของตลาดรวมในประเทศไทย